title: Eiropas Parlamenta un Padomes Direktīva 2008/20/EK ( 2008. gada 11. marts), ar ko Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai, groza attiecībā uz Komisijai piešķirtajām ieviešanas pilnvarām (Dokuments attiecas uz EEZ)

text:
               19.3.2008

               LV

               Eiropas Savienības Oficiālais Vēstnesis

               L 76/46

      EIROPAS PARLAMENTA UN PADOMES DIREKTĪVA 2008/20/EK
   (2008. gada 11. marts),
   ar ko Direktīvu 2005/60/EK par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai, groza attiecībā uz Komisijai piešķirtajām ieviešanas pilnvarām
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 47. panta 2. punkta pirmo un trešo teikumu un 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   ņemot vērā Eiropas Centrālās bankas atzinumu (2),
   saskaņā ar EK Līguma 251. pantā noteikto procedūru (3),
   tā kā:

               (1)

               Eiropas Parlamenta un Padomes Direktīvā 2005/60/EK (4) ir paredzēts, ka konkrēti pasākumi ir jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5).

               (2)

               Lēmums 1999/468/EK grozīts ar Lēmumu 2006/512/EK, ar kuru ieviesa regulatīvo kontroles procedūru, kas izmantojama, pieņemot pasākumus, kuri ir vispārīgi un kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, inter alia, svītrojot dažus no šiem elementiem vai papildinot šo aktu ar jauniem nebūtiskiem elementiem.

               (3)

               Saskaņā ar Eiropas Parlamenta, Padomes un Komisijas Deklarāciju (6) par Lēmumu 2006/512/EK, lai regulatīvo kontroles procedūru piemērotu tiem jau spēkā esošajiem tiesību aktiem, kas ir pieņemti saskaņā ar Līguma 251. pantā noteikto procedūru, šie tiesību akti ir jāpielāgo saskaņā ar spēkā esošajām procedūrām.

               (4)

               Komisija būtu jāpilnvaro pieņemt nepieciešamos pasākumus Direktīvas 2005/60/EK īstenošanai, lai ņemtu vērā cīņas ar nelikumīgi iegūto līdzekļu legalizēšanu un terorisma apkarošanas tehnisko attīstību un nodrošinātu vienotu šīs direktīvas piemērošanu. Šo pasākumu mērķis ir precizēt atsevišķu Direktīvā 2005/60/EK noteikto definīciju tehniskos aspektus, lai noteiktu tehniskos kritērijus, novērtējot, vai situācijas paredz zemu vai augstu nelikumīgi iegūto līdzekļu legalizācijas un terorisma finansēšanas risku, kā arī – vai ir attaisnoti piemērot minēto direktīvu personām, kas neregulāri vai ļoti ierobežotā apjomā veic finanšu darbību, un pielāgot direktīvā paredzētās summas, ņemot vērā ekonomisko attīstību un starptautisko standartu izmaiņas. Šie pasākumi, kuri ir vispārīgi un kuru mērķis ir grozīt nebūtiskus Direktīvas 2005/60/EK elementus, inter alia, papildinot to ar jauniem nebūtiskiem elementiem, jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru.

               (5)

               Direktīvā 2005/60/EK ir paredzēts laika ierobežojums attiecībā uz Komisijai piešķirtajām ieviešanas pilnvarām. Deklarācijā par Lēmumu 2006/512/EK Eiropas Parlaments, Padome un Komisija paziņoja, ka Lēmumā 2006/512/EK ir piedāvāts pietiekams un uz visām jomām attiecināms risinājums Eiropas Parlamenta vēlmei kontrolēt koplēmuma procedūrā pieņemto tiesību aktu īstenošanu un tāpēc ieviešanas pilnvaras Komisijai būtu jāpiešķir bez laika ierobežojuma. Eiropas Parlaments un Padome ir arī paziņojuši, ka rūpēsies, lai priekšlikumi, kas paredzēti nosacījumu atcelšanai tiesību aktos, kas nosaka laika ierobežojumu Komisijai piešķirtajām īstenošanas pilnvarām, tiek pieņemti pēc iespējas ātrāk. Pēc regulatīvās kontroles procedūras ieviešanas noteikums, kas nosaka laika ierobežojumu Direktīvā 2005/60/EK, būtu jāsvītro.

               (6)

               Komisijai būtu regulāri jānovērtē, kā darbojas noteikumi par ieviešanas pilnvarām, kas tai piešķirtas, lai Eiropas Parlaments un Padome varētu noteikt, vai šo pilnvaru mērogs un Komisijai piemērotie procedūras noteikumi ir atbilstīgi un nodrošina gan efektivitāti, gan demokrātisko pārskatatbildību.

               (7)

               Tādēļ būtu atbilstīgi jāgroza Direktīva 2005/60/EK.

               (8)

               Tā kā grozījumi, ko Direktīvā 2005/60/EK veic ar šo direktīvu, ir tehniski un attiecas vienīgi uz komitejas procedūru, dalībvalstīm tie nav jātransponē. Tādēļ nav nepieciešams pieņemt attiecīgus noteikumus,

         IR PIEŅĒMUŠI ŠO DIREKTĪVU.
   1. pants
   Grozījumi
   Ar šo Direktīvu 2005/60/EK groza šādi.

               1)

               Direktīvas 40. panta 1. punktu groza šādi:

                           a)

                           svītro vārdkopu “nosaka saskaņā ar 41. panta 2. punktā minēto procedūru”;

                           b)

                           pievieno šādu daļu:
                           “Pasākumus, kuri minēti pirmajā daļā un kuru mērķis ir grozīt nebūtiskus šīs direktīvas elementus, inter alia, to papildinot, pieņem saskaņā ar 41. panta 2.a punktā minēto regulatīvo kontroles procedūru.”.

               2)

               Direktīvas 40. panta 3. punktu groza šādi:

                           a)

                           svītro vārdkopu “saskaņā ar 41. panta 2. punktā minēto procedūru”;

                           b)

                           pievieno šādu daļu:
                           “Pasākumus, kuri minēti pirmajā daļā un kuru mērķis ir grozīt nebūtiskus šīs direktīvas elementus, pieņem saskaņā ar 41. panta 2.a punktā minēto regulatīvo kontroles procedūru.”;

               3)

               Direktīvas 41. pantu groza šādi:

                           a)

                           iekļauj šādu punktu:
                           “2.a   Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. pantu.”;

                           b)

                           3. un 4. punktu aizstāj ar šādu tekstu:
                           “3.   Līdz 2010. gada 31. decembrim un pēc tam vismaz reizi trīs gados Komisija pārskata noteikumus par tai piešķirtajām ieviešanas pilnvarām un iesniedz ziņojumu Eiropas Parlamentam un Padomei par šo pilnvaru īstenošanu. Ziņojumā jo īpaši izskata nepieciešamību Komisijai ierosināt grozījumus šajā direktīvā, lai nodrošinātu, ka Komisijai tiek piešķirts atbilstīgs ieviešanas pilnvaru apjoms. Secinājumam par to, vai ir nepieciešams grozījums, pievieno paskaidrojumu ar sīki izklāstītiem iemesliem. Vajadzības gadījumā ziņojumam pievieno likumdošanas priekšlikumu, lai grozītu noteikumus, ar kuriem Komisijai piešķir ieviešanas pilnvaras.”.

         2. pants
   Stāšanās spēkā
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   3. pants
   Adresāti
   Šī direktīva ir adresēta dalībvalstīm.

      Strasbūrā, 2008. gada 11. martā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J. LENARČIČ

      (1)  OV C 161, 13.7.2007., 45. lpp.

      (2)  OV C 39, 23.2.2007., 1. lpp.

      (3)  Eiropas Parlamenta 2007. gada 14. novembra Atzinums (Oficiālajā Vēstnesī vēl nav publicēts) un Padomes 2008. gada 3. marta Lēmums.

      (4)  OV L 309, 25.11.2005., 15. lpp. Direktīvā jaunākie grozījumi izdarīti ar Direktīvu 2007/64/EK (OV L 319, 5.12.2007., 1. lpp.).

      (5)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).

      (6)  OV C 255, 21.10.2006, 1. lpp.


title: Padomes direktīva (1985. gada 12. jūnijs), ar kuru groza Direktīvu 71/118/EEK par veselības problēmām, kas ietekmē tirdzniecību ar svaigu mājputnu gaļu

text:
Svarīgs juridisks paziņojums

|

31985L0326

Oficiālais Vēstnesis L 168 , 28/06/1985 Lpp. 0048 - 0048 Speciālizdevums somu valodā: Nodaļa 3 Sējums 18 Lpp. 0209  Speciālizdevums spāņu valodā: Nodaļa 03 Sējums 35 Lpp. 0181  Speciālizdevums zviedru valodā: Nodaļa 3 Sējums 18 Lpp. 0209  Speciālizdevums portugāļu valodā Nodaļa 03 Sējums 35 Lpp. 0181

		Padomes direktīva(1985. gada 12. jūnijs),ar kuru groza Direktīvu 71/118/EEK par veselības problēmām, kas ietekmē tirdzniecību ar svaigu mājputnu gaļu(85/326/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 43. un 100. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā pieredze liecina par vajadzību vienkāršot I pielikuma III nodaļas 11. punktu Direktīvā 71/118/EEK [4], kurā jaunākie grozījumi izdarīti ar Direktīvu 85/324/EEK [5];tā kā Direktīvas 71/118/EEK I pielikuma III nodaļas 12. punktā jo īpaši ir noteikts, ka katram, kas strādā ar svaigu mājputnu gaļu, ir vajadzīgs veselības sertifikāts un ka šis sertifikāts katru gadu jāatjauno;tā kā, ņemot vērā pieredzi, attiecīgais noteikums ir jāpielāgo,IR PIEŅĒMUSI ŠO DIREKTĪVU.1. pantsDirektīvu 71/118/EEK groza šādi:1. Direktīvas 16.a panta b) punkta pirmo ievilkumu svītro.2. Direktīvas I pielikuma III nodaļas 11. un 12. punktu aizstāj ar šādiem punktiem:"11. Personām, kas, iespējams, var inficēt gaļu, jo īpaši ar slimības izraisītājiem, ir aizliegts strādāt ar svaigu mājputnu gaļu vai veikt ar to citas darbības.12. Personām, kas strādā ar svaigu mājputnu gaļu vai veic ar to citas darbības, jāuzrāda veselības sertifikāts, kas pierāda, ka nav šķēršļu šāda darba veikšanai. Veselības sertifikāts katru gadu jāatjauno, ja vien saskaņā ar 12.a pantā noteikto procedūru nav atzīta citāda personāla medicīnisko pārbaužu kārtība, kas dod līdzvērtīgas garantijas."2. pantsDalībvalstīs stājas spēkā normatīvi un administratīvi akti, kas vajadzīgi, lai ne vēlāk kā 1986. gada 1. janvārī izpildītu šīs direktīvas prasības.Dalībvalstis par to nekavējoties informē Komisiju.3. pantsŠī direktīva ir adresēta dalībvalstīm.Luksemburgā, 1985. gada 12. jūnijāPadomes vārdā —priekšsēdētājsC. Degan[1] OV C 179, 7.7.1984., 7. lpp.[2] OV C 46, 18.2.1985., 94. lpp.[3] OV C 44, 15.2.1985., 7. lpp.[4] OV L 55, 8.3.1971., 23. lpp.[5] OV L 168, 28.6.1985., 45. lpp.--------------------------------------------------


title: Komisijas Direktīva 2006/29/EK ( 2006. gada 8. marts ), ar ko groza Eiropas Parlamenta un Padomes Direktīvu 2000/12/EK attiecībā uz noteiktu iestāžu izslēgšanu vai iekļaušanu piemērošanas jomā

text:
               9.3.2006

               LV

               Eiropas Savienības Oficiālais Vēstnesis

               L 70/50

      KOMISIJAS DIREKTĪVA 2006/29/EK
   (2006. gada 8. marts),
   ar ko groza Eiropas Parlamenta un Padomes Direktīvu 2000/12/EK attiecībā uz noteiktu iestāžu izslēgšanu vai iekļaušanu piemērošanas jomā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 20. marta Direktīvu 2000/12/EK par kredītiestāžu darbības sākšanu un veikšanu (1), un jo īpaši tās 60. panta 2. punktu,
   tā kā:

               (1)

               Direktīvas 2000/12/EK 2. panta 3. punktā uzskaitītas tās iestādes, kas nepārprotami izslēgtas no Direktīvas piemērošanas jomas.

               (2)

               Dānijas Ekonomikas ministrija un Dānijas Iekšlietu un Veselības ministrija ir lūgušas, lai sarakstā Direktīvas 2000/12/EK 2. panta 3. punktā iekļauj Pašvaldību hipotekārā kredīta asociāciju (KommuneKredit), līdz ar to izslēdzot KommuneKredit no Direktīvas piemērošanas jomas. Pamatojums KommuneKredit iekļaušanai 2. panta 3. punktā ir tās tiesiskā statusa izmaiņas un īpašā struktūra.

               (3)

               Somijas Finanšu ministrija ir atkārtoti izteikusi savu lūgumu 2. panta 3. punkta sarakstā Kera OY/Kera Ab nomainīt ar FinnveraOyj/Finnvera Abp. AS Finnvera ir radusies, apvienojot AS Kera un Somijas Garantiju padomi. AS Finnvera veic to pašu darbu, ko tās priekštece AS Kera.

               (4)

               Gieķijas Ekonomikas un Finanšu ministrija ir lūgusi svītrot Elliniki Trapeza Viomichanikis Anaptyxeos un Tachidromiko Tamieftirio no 2. panta 3. punkta saraksta. Pirmā no tām vairs nepastāv, jo ir apvienojusies ar komercbanku, un otrā darbosies kā licencēta kredītiestāde saskaņā ar Direktīvu 2000/12/EK,

         IR PIEŅĒMUSI ŠO DIREKTĪVU.
   1. pants
   Direktīvas 2000/12/EK 2. panta 3. punkta ceturto ievilkumu aizstāj ar šādu:

               “—

               Dānijā “Dansk Eksportfinansieringsfond”, “Danmarks Skibskreditfond”, “Dansk Landbrugs Realkreditfond” un “KommuneKredit”,”.

         2. pants
   Direktīvas 2000/12/EK 2. panta 3. punkta sesto ievilkumu aizstāj ar šādu:

               “—

               Grieķijā “Ταμείο Παρακαταθηκών και Δανείων” (Tamio Parakatathikon kai Danion),”.

         3. pants
   Direktīvas 2000/12/EK 2. panta 3. punkta četrpadsmito ievilkumu aizstāj ar šādu:

               “—

               Somijā “Teollisen yhteistyön rahasto Oy/Fonden för industriellt samarbete AB” un “Finnvera Oyj/Finnvera Abp”,”.

         4. pants
   Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2006. gada 30. jūnijam izpildītu šīs direktīvas prasības. Dalībvalstis par to tūlīt informē Komisiju.
   Kad dalībvalstis pieņem minētos noteikumus, tajos ietver atsauci uz šo direktīvu, vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   5. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2006. gada 8. martā

            Komisijas vārdā —

            Komisijas loceklis

         Charlie McCREEVY

      (1)  OV L 126, 26.5.2000., 1. lpp. Direktīvā jaunākie grozījumi izdarīti ar Direktīvu 2005/1/EK (OV L 79, 24.3.2005., 9. lpp.).


title: Komisijas Direktīva 2009/87/EK ( 2009. gada 29. jūlijs ), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu indoksakarbu (Dokuments attiecas uz EEZ)

text:
               30.7.2009

               LV

               Eiropas Savienības Oficiālais Vēstnesis

               L 198/35

      KOMISIJAS DIREKTĪVA 2009/87/EK
   (2009. gada 29. jūlijs),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu indoksakarbu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 11. panta 4. punktu,
   tā kā:

               (1)

               Apvienotā Karaliste 2005. gada 12. decembrī no DuPont de Nemours S.A. saņēma pieteikumu saskaņā ar Direktīvas 98/8/EK 11. panta 1. punktu aktīvās vielas indoksakarba iekļaušanai minētās direktīvas I vai IA pielikumā, lai šo vielu izmantotu insekticīdos, akaricīdos un produktos citu posmkāju kontrolei, kas ir Direktīvas 98/8/EK V pielikumā definētais 18. produktu veids. Indoksakarbs Direktīvas 98/8/EK 34. panta 1. punktā minētajā dienā nebija laists tirgū kā biocīda produkta aktīvā viela.

               (2)

               Pēc novērtējuma veikšanas Apvienotā Karaliste 2007. gada 5. martā iesniedza Komisijai kompetentās iestādes sagatavotu ziņojumu un attiecīgu ieteikumu.

               (3)

               Dalībvalstis un Komisija izskatīja kompetentās iestādes ziņojumu Biocīdo produktu pastāvīgajā komitejā 2008. gada 28. maijā un secinājumus iekļāva novērtējuma ziņojumā.

               (4)

               Veikto pārbaužu rezultāti liecina, ka biocīdie produkti, kurus izmanto par insekticīdiem, akaricīdiem un produktiem citu posmkāju kontrolei un kuri satur indoksakarbu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi iekļaut indoksakarbu I pielikumā.

               (5)

               Kopienas mērogā nav novērtēti visi iespējamie lietojumi. Tāpēc ir lietderīgi dalībvalstīm novērtēt tos riskus attiecībā uz vides segmentiem un populācijām, kuri nebija pārstāvēti riska novērtējumā Kopienas mērogā, un atļauju piešķiršanas procesā nodrošināt to, ka tiek veikti piemēroti pasākumi vai noteikti īpaši nosacījumi, lai identificētos riskus samazinātu līdz pieļaujamam līmenim.

               (6)

               Ņemot vērā novērtējuma ziņojumā konstatēto, ir lietderīgi noteikt, ka produktu atļauju piešķiršanas procesā jāpiemēro īpaši riska mazināšanas pasākumi produktiem, kuri satur indoksakarbu un kurus izmanto par insekticīdiem, akaricīdiem un produktiem citu posmkāju kontrolei.

               (7)

               Šādu pasākumu mērķim jābūt mazināt riskus attiecībā uz nemērķa sugām un ūdens vidi. Tālab jāparedz atsevišķi nosacījumi, piemēram, nodrošināt to, ka produkti neatrodas vietās, kas pieejamas zīdaiņiem, bērniem un lolojumdzīvniekiem, un nenonāk ūdenī.

               (8)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstīs varētu stāties spēkā normatīvie un administratīvie akti, kas vajadzīgi, lai izpildītu šīs direktīvas prasības.

               (9)

               Tādēļ atbilstīgi jāgroza Direktīva 98/8/EK.

               (10)

               2008. gada 30. maijā notika apspriešanās ar Biocīdo produktu pastāvīgo komiteju, un tā sniedza pozitīvu atzinumu par projektu Komisijas direktīvai, ar kuru groza Direktīvas 98/8/EK I pielikumu, lai tajā iekļautu aktīvo vielu indoksakarbu. Komisija 2008. gada 11. jūnijā iesniedza minēto projektu direktīvai Eiropas Parlamenta un Padomes kontrolei. Noteiktajā termiņā Eiropas Parlaments neiebilda pret pasākumu projektu, bet Padome iebilda, ka Komisija pieņem minētos pasākumus, norādot, ka tādējādi ir pārsniegtas Direktīvā 98/8/EK norādītās īstenošanas pilnvaras. Tāpēc Komisija nepieņēma pasākumu projektu un iesniedza grozīto projektu par attiecīgo direktīvu Biocīdo produktu pastāvīgajai komitejai. 2009. gada 20. februārī notika apspriešanās ar Biocīdo produktu pastāvīgo komiteju.

               (11)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais sešus mēnešus pēc šīs direktīvas stāšanās spēkā pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2009. gada 29. jūlijā

            Komisijas vārdā –

            Komisijas loceklis

         Stavros DIMAS

      (1)  OV L 123, 24.4.1998., 1. lpp.

      PIELIKUMS
      Direktīvas 98/8/EK I pielikumā iekļauj šādu ierakstu Nr. 19:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamajā biocīdajā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “19

                     Indoksakarbs (enantiomēru reakcijas masa, enantiomēru attiecība S:R 75:25)

                     Metil(S)- un metil(R)-7-hlor-2,3,4a,5-tetrahidro-2-[metoksikarbonil-(4-trifluormetoksifenil)karbamoil]indeno[1,2-e][1,3,4]oksadiazīn-4a-karboksilāta reakcijas masa (šis ieraksts attiecas uz reakcijas masu, kas satur S un R enantiomēru attiecībā 75:25)
                     EK Nr.: nav pieejams

                        CAS Nr.: S-enantiomērs: 173584-44-6 un R-enantiomērs: 185608-75-7

                     796 g/kg

                     2010. gada 1. janvāris

                     Nav pieejams

                     2019. gada 31. decembris

                     18

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – novērtē, kuras populācijas produkts varētu ietekmēt, un novērtē lietošanas vai iedarbības scenārijus, kas nav pārstāvēti riska novērtējumā Kopienas mērogā.
                     Piešķirot produkta atļauju, dalībvalstis izvērtē riskus un pēc tam nodrošina, ka tiek veikti atbilstīgi pasākumi vai paredzēti īpaši nosacījumi, lai identificētos riskus samazinātu līdz pieļaujamam līmenim.
                     Produktu atļaujas var piešķirt tikai tad, ja pieteikumā uzskatāmi parādīts, ka riskus var samazināt līdz pieļaujamam līmenim.
                     Dalībvalstis nodrošina, ka attiecībā uz atļaujām ir paredzēti šādi nosacījumi.
                     Jāveic piemēroti riska mazināšanas pasākumi, lai pēc iespējas samazinātu iespējamo ietekmi uz cilvēkiem, nemērķa sugām un ūdens vidi. Jo īpaši uz atļauto produktu marķējuma un/vai drošības datu lapās norāda, ka:

                                 1)

                                 produkti nedrīkst atrasties vietās, kas pieejamas zīdaiņiem, bērniem un lolojumdzīvniekiem;

                                 2)

                                 produktus nenovieto ārējās kanalizācijas tuvumā;

                                 3)

                                 neizlietotos produktus pienācīgi iznīcina, nevis izlej kanalizācijā.

                           Neprofesionāliem lietojumiem atļauj izmantot vienīgi lietošanai gatavus produktus.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 95/33/EK (1995. gada 10. jūlijs), ar ko groza Padomes Direktīvu 82/471/EEK par dažiem produktiem, ko izmanto dzīvnieku barībāDokuments attiecas uz EEZ

text:
Svarīgs juridisks paziņojums

|

31995L0033

Oficiālais Vēstnesis L 167 , 18/07/1995 Lpp. 0017 - 0018

		Komisijas Direktīva 95/33/EK(1995. gada 10. jūlijs),ar ko groza Padomes Direktīvu 82/471/EEK par dažiem produktiem, ko izmanto dzīvnieku barībā(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 6. pantu,tā kā Direktīvā 82/471/EEK ir noteikts, ka tās pielikumu saturs ir regulāri jāpārskata, ņemot vērā jaunākās zinātnes un tehnikas atziņas;tā kā pētījumā par jaunu produktu, kas pieder pie proteīnu grupas produktiem, kas iegūti no mikroorganismiem, konkrētajā gadījumā no baktērijām, noskaidrota tā pozitīvā iedarbība uz cūkām, teļiem un lašiem; tā kā tādēļ, ievērojot konkrētus nosacījumus, šo produktu jāatļauj izmantot dzīvnieku ēdināšanā;tā kā ar ražošanu saistīto tehnoloģisko apsvērumu dēļ jāgroza L-lizīna šķidrajam koncentrātam noteiktā atļautā minimālā koncentrācija;tā kā Dzīvnieku ēdināšanas zinātniskā komiteja un Pārtikas zinātniskā komiteja ir sniegušas atzinumu par fermentatīvi no dabasgāzes iegūto proteīna produktu, izmantojot Methylococcus capsulatus (Bath), Alcaligenes acidorovans, Bacillus brevis un Bacillus firmus kultūras;tā kā šajā direktīvā paredzētie pasākumi ir saskaņā Barības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDirektīvas 82/471/EEK pielikumu groza, kā noteikts šīs direktīvas pielikumā.2. pants1. Vēlākais 1996. gada 30. jūnijā dalībvalstīs stājas spēkā normatīvie un administratīvie akti, kas vajadzīgi, lai nodrošinātu atbilstību šai direktīvai. Dalībvalstis par to tūlīt informē Komisiju.Kad dalībvalstis pieņem minētos pasākumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka procedūru, kas jāievēro, izdarot šādu atsauci.2. Dalībvalstis dara zināmus Komisijai tos savu tiesību aktu svarīgākos noteikumus, ko tās pieņēmušas jomā, kuru reglamentē šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1995. gada 10. jūlijāKomisijas vārdā —Komisijas loceklisFranz Fischler[1] OV L 213, 21.7.1982., 8. lpp.--------------------------------------------------PIELIKUMS1. Grupā 1.1."Baktērijas"pievieno šādu produktu grupu un produktu:"1 | 2 | 3 | 4 | 5 | 6 | 7 |Produktu grupas nosaukums | Produkta nosaukums | Fizioloģiski aktīvās vielas apzīmējums vai mikroorganisma identitāte | Kultūras substrāts (specifikācijas, ja ir) | Produkta sastāva raksturojums | Dzīvnieku suga | Īpaši noteikumi |1.1.2.Dabasgāzē kultivētas baktērijas | | | | | | || 1.1.2.1Fermentācijā iegūts proteīna produkts, kas iegūts, kultivējot Methylococcus capsulatus (Bath), Alcaligenes acidovorans, Bacillus brevis un Bacillus firmus un nonāvētas šūnas | Methylococcus capsulatus (Bath) NCIMB celms 11132 Alcaligenes acidovorans NCIMB celms 12387 Bacillus brevis NCIMB celms 13288 Bacillus firmus NCIMB celms 13280 | Dabasgāze (apm. 91 % metāna, 5 % etāna, 2 % propāna, 0,5 % izobutāna, 0,5 % n-butāna, 1 % citu komponentu), amonjaks, minerālsāļi | Kopproteīna saturs: vismaz 65 % | Nobarojamās cūkas no 25 līdz 60 kgTeļi no 80 kgLasis | Uz produkta etiķetes vai iepakojuma jānorāda: nosaukums: "Fermentācijā iegūts proteīna produkts, kas iegūts, kultivējot Methylococcus capsulatus (Bath), Alcaligenes acidovorans, Bacillus brevis un Bacillus firmus"kopproteīna saturskoppelnikoptaukimitruma saturslietošanas instrukcijasmaksimāli pieļaujamais saturs dzīvnieku barībā:8 % nobarojamām cūkām8 % teļiem19 % lašiem (saldūdens)33 % lašiem (jūras ūdenī)ar vārdu: "neieelpot"Uz kompleksās barības maisījuma etiķetes vai iepakojuma jānorāda: nosaukums: "Dabasgāzes bakteriālā fermentācijā iegūts proteīnu produkts"dzīvnieku barībai pievienojamais produkta daudzums" |2. 3. grupā "Aminoskābes un to sāļi" 3.2. grupā "Lizīns" 3.2.2. pozīcijas "Šķidrais L-lizīna koncentrāts (bāze)" tekstu 5. ailē aizstāj ar šādu tekstu: "L-lizīns: vismaz 50 %".--------------------------------------------------


title: Komisijas Direktīva 2008/81/EK ( 2008. gada 29. jūlijs), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu difenakumu (Dokuments attiecas uz EEZ)

text:
               30.7.2008

               LV

               Eiropas Savienības Oficiālais Vēstnesis

               L 201/46

      KOMISIJAS DIREKTĪVA 2008/81/EK
   (2008. gada 29. jūlijs),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu difenakumu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Minētajā sarakstā ir difenakums.

               (2)

               Saskaņā ar Regulu (EK) Nr. 1451/2007 difenakums novērtēts atbilstoši Direktīvas 98/8/EK 11. panta 2. punktam izmantošanai rodenticīdos, kas ir Direktīvas 98/8/EK V pielikumā definētais 14. produktu veids.

               (3)

               Par ziņotāju dalībvalsti tika izraudzīta Somija, kura saskaņā ar Regulas (EK) Nr. 1451/2007 14. panta 4. un 6. punktu 2006. gada 21. martā ir iesniegusi Komisijai kompetentās iestādes sagatavotu ziņojumu un attiecīgu ieteikumu.

               (4)

               Kompetentās iestādes ziņojumu ir izskatījušas dalībvalstis un Komisija. Izskatīšanā konstatēto saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja 2007. gada 29. novembrī iekļāvusi novērtējuma ziņojumā.

               (5)

               Izskatīšanā par difenakumu neradās nekādi jautājumi vai bažas, kas būtu jāadresē Veselības un vides risku zinātniskajai komitejai.

               (6)

               No veikto pārbaužu rezultātiem izriet, ka biocīdajiem preparātiem, kurus izmanto par rodenticīdiem un kuri satur difenakumu, nevajadzētu radīt risku cilvēkiem, izņemot nejaušus negadījumus ar bērniem. Attiecībā uz nemērķa dzīvniekiem un vidi ir identificēts risks. Tomēr mērķa grauzēji ir kaitīgi dzīvnieki, kas rada draudus sabiedrības veselībai. Turklāt pagaidām nav apstiprināts, ka pastāvētu difenakumam pienācīgi alternatīvi līdzekļi, kas būtu gan tikpat efektīvi, gan mazāk kaitējoši videi. Tāpēc difenakumu I pielikumā ieteicams iekļaut uz ierobežotu laiku, lai nodrošinātu, ka biocīdiem produktiem, kurus izmanto par rodenticīdiem un kuri satur difenakumu, visās dalībvalstīs atļaujas var piešķirt, grozīt vai atsaukt saskaņā ar Direktīvas 98/8/EK 16. panta 3. punktu.

               (7)

               Ņemot vērā novērtēšanas ziņojumā konstatēto, ir ieteicams noteikt, ka produktu atļauju līmenī jāparedz īpaši riska samazināšanas pasākumi tiem produktiem, kuri satur difenakumu un kurus lieto par rodenticīdiem. Šādiem pasākumiem jābūt vērstiem uz primārās un sekundārās iedarbības riska samazināšanu attiecībā uz cilvēkiem un nemērķa dzīvniekiem, kā arī – lai samazinātu vielas ilgstošu iedarbību uz vidi.

               (8)

               Difenakums tā identificēto risku un īpašību dēļ, kas liecina par noturību, spēju bioloģiski akumulēties un toksiskumu vai par ļoti lielu noturību un ļoti lielu spēju bioloģiski akumulēties, jāiekļauj I pielikumā tikai uz pieciem gadiem, un pirms atkārtotas iekļaušanas I pielikumā jāveic salīdzinošais riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu.

               (9)

               Svarīgi, ka šīs direktīvas noteikumi tiek piemēroti vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur difenakumu, un kopumā veicinātu biocīdo produktu tirgus sekmīgu darbību.

               (10)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās puses varētu sagatavoties ar to saistīto jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (11)

               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai, jo īpaši – lai piešķirtu, grozītu vai anulētu atļaujas difenakumu saturošiem 14. produktu veida biocīdiem ar nolūku nodrošināt to atbilstību Direktīvai 98/8/EK.

               (12)

               Tādēļ atbilstīgi jāgroza Direktīva 98/8/EK.

               (13)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   Transponēšana
   1.   Dalībvalstis vēlākais līdz 2009. gada 31. martam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto tiesību aktu noteikumus un minēto aktu un šīs direktīvas atbilstības tabulu.
   Dalībvalstis piemēro minētos tiesību aktus no 2010. gada 1. aprīļa.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara zināmus Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2008. gada 29. jūlijā

            Komisijas vārdā —

            Komisijas loceklis

         Stavros DIMAS

      (1)  OV L 123, 24.4.1998., 1. lpp. Direktīvā jaunākie grozījumi izdarīti ar Direktīvu 2008/31/EK (OV L 81, 20.3.2008., 57. lpp.).

      (2)  OV L 325, 11.12.2007., 3. lpp.

      PIELIKUMS
      Tabulā Direktīvas 98/8/EK I pielikumā iestarpina šādu ierakstu “Nr. 9”:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamajā biocīdajā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “9

                     Difenakums

                     3-(3-bifenil-4-il-1,2,3,4-tetrahidro-1-naftil)-4-hidroksikumarīns
                     EK Nr.: 259-978-4

                        CAS Nr.: 56073-07-5

                     960 g/kg

                     2010. gada 1. aprīlis

                     2012. gada 31. marts

                     2015. gada 31. marts

                     14

                     Identificēto risku un īpašību dēļ, kas liecina par noturību, spēju bioloģiski akumulēties un toksiskumu vai par ļoti lielu noturību un ļoti lielu spēju bioloģiski akumulēties, difenakums jāiekļauj I pielikumā tikai uz pieciem gadiem un jāveic salīdzinošais riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu pirms tā atkārtotas iekļaušanas I pielikumā.
                     Dalībvalstis nodrošina, ka attiecībā uz atļaujām ir paredzēti šādi nosacījumi:

                                 1)

                                 aktīvās vielas nominālā koncentrācija produktos nedrīkst pārsniegt 75 mg/kg, un drīkst atļaut izmantot tikai lietošanai gatavā veidā;

                                 2)

                                 produkta sastāvā jābūt aversīvai vielai un attiecīgos gadījumos arī krāsvielai;

                                 3)

                                 produktus nedrīkst izmantot par iezīmēšanas pulveri;

                                 4)

                                 primārās un sekundārās kaitīgās iedarbības iespējama samazināšana uz cilvēkiem, nemērķa dzīvniekiem un vidi, ņemot vērā un izmantojot visus piemērotos un pieejamos risku samazināšanas pasākumus. Cita starpā tiem pieskaitāms nosacījums, ka produktu var izmantot tikai profesionāliem lietojumiem, iepakojuma maksimāli pieļaujamā izmēra ierobežojums un pienākums noteikt, ka jāizmanto tikai pret piekļūšanu drošas un nodrošinātas ēsmas kastes.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē http://ec.europa.eu/comm/environment/biocides/index.htm


title: Komisijas Direktīva 2011/14/ES ( 2011. gada 24. februāris ), ar ko groza Padomes Direktīvu 91/414/EEK, lai tajā iekļautu profoksidimu kā aktīvo vielu  Dokuments attiecas uz EEZ

text:
               25.2.2011

               LV

               Eiropas Savienības Oficiālais Vēstnesis

               L 51/16

         KOMISIJAS DIREKTĪVA 2011/14/ES
   (2011. gada 24. februāris),
   ar ko groza Padomes Direktīvu 91/414/EEK, lai tajā iekļautu profoksidimu kā aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Spānija 1998. gada 2. aprīlī saskaņā ar Direktīvas 91/414/EEK 6. panta 2. punktu no BASF SE saņēma pieteikumu iekļaut aktīvo vielu profoksidimu Direktīvas 91/414/EEK I pielikumā. Ar Komisijas Lēmumu 1999/43/EK (2) tika apstiprināts, ka dokumentācija ir pilnīga, proti, principā to var uzskatīt par atbilstīgu Direktīvas 91/414/EEK II un III pielikuma prasībām par datiem un informāciju.

               (2)

               Šīs aktīvās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja paredzētajiem izmantošanas veidiem. Izraudzītā ziņotāja dalībvalsts 2001. gada 28. martā iesniedza novērtējuma ziņojuma projektu.

               (3)

               Dalībvalstis un Komisija ar Pārtikas aprites un dzīvnieku veselības pastāvīgās komitejas starpniecību ir pārskatījušas novērtējuma ziņojuma projektu par profoksidimu. Minētais pārskats tika pabeigts 2010. gada 23. novembrī kā Komisijas pārskata ziņojums par profoksidimu.

               (4)

               No dažādajām veiktajām pārbaudēm izriet, ka augu aizsardzības līdzekļi, kas satur profoksidimu, kopumā varētu atbilst Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši saistībā ar pārbaudītajiem lietošanas veidiem, kas sīki izklāstīti Komisijas pārskata ziņojumā. Tādēļ ir lietderīgi iekļaut profoksidimu minētās direktīvas I pielikumā, lai nodrošinātu, ka atļaujas augu aizsardzības līdzekļiem, kas satur šo aktīvo vielu, visās dalībvalstīs var piešķirt saskaņā ar minētās direktīvas noteikumiem.

               (5)

               Neskarot Direktīvā 91/414/EEK noteiktos pienākumus, kas izriet no aktīvās vielas iekļaušanas I pielikumā, pēc iekļaušanas dalībvalstīm jāatvēl sešu mēnešu laikposms pašreizējo pagaidu atļauju pārskatīšanai attiecībā uz augu aizsardzības līdzekļiem, kas satur profoksidimu, lai nodrošinātu atbilstību Direktīvas 91/414/EEK un jo īpaši tās 13. panta prasībām un I pielikumā izvirzītajiem nosacījumiem. Dalībvalstīm pašreizējās pagaidu atļaujas jāpārveido par pastāvīgām atļaujām, tās jāgroza vai jāatsauc saskaņā ar Direktīvas 91/414/EEK noteikumiem. Atkāpjoties no iepriekš noteiktā termiņa, jāparedz ilgāks laikposms, lai saskaņā ar vienotajiem principiem, kas izklāstīti Direktīvā 91/414/EEK, iesniegtu un novērtētu visu III pielikumā norādīto dokumentāciju par katra augu aizsardzības līdzekļa katru paredzēto izmantošanas veidu.

               (6)

               Tāpēc ir lietderīgi attiecīgi grozīt Direktīvu 91/414/EEK.

               (7)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstis vēlākais līdz 2012. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2012. gada 1. februāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   1.   Vajadzības gadījumā dalībvalstis līdz 2012. gada 31. janvārim saskaņā ar Direktīvu 91/414/EEK groza vai atsauc pašreizējās atļaujas augu aizsardzības līdzekļiem, kas satur profoksidimu kā aktīvo vielu. Līdz minētajam datumam tās jo īpaši pārliecinās, ka ir izpildīti minētās direktīvas I pielikuma nosacījumi attiecībā uz profoksidimu, izņemot nosacījumus, kas noteikti attiecīgās aktīvās vielas ieraksta B daļā, un ka atļaujas turētājam ir dokumentācija vai piekļuve dokumentācijai, kas atbilst minētās direktīvas II pielikuma prasībām saskaņā ar tās 13. panta 2. punkta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur profoksidimu kā vienīgo vai vienu no vairākām aktīvajām vielām, kuras vēlākais līdz 2011. gada 31. jūlijam ir iekļautas Direktīvas 91/414/EEK I pielikumā, dalībvalstis atkārtoti izvērtē saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma profoksidima ieraksta B daļu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja profoksidims ir vienīgā aktīvā viela līdzeklī – vajadzības gadījumā groza vai atsauc atļauju vēlākais līdz 2013. gada 31. janvārim; vai

               b)

               ja līdzeklis satur profoksidimu kā vienu no vairākām aktīvajām vielām, vajadzības gadījumā groza vai atsauc atļauju vēlākais līdz 2013. gada 31. janvārim vai termiņam, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļāva Direktīvas 91/414/EEK I pielikumā, izvēloties vēlāko no šiem datumiem.

         4. pants
   Šī direktīva stājas spēkā 2011. gada 1. augustā.
   5. pants
   Šī direktīva ir adresēta dalībvalstīm.

      Briselē, 2011. gada 24. februārī

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 14, 19.1.1999., 30. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “330

                     Profoksidims

                        CAS Nr. 139001-49-3

                        CIPAC Nr. 621

                     2 – [(1 E/Z) – [(2 R S) – 2 – (4 – hlorfenoksi) propoksiimino] butil] – 3 – hidroksi – 5 – [(3 R S; 3 S R) – tetrahidro – 2 H – tiopiran – 3 – il] cikloheks – 2 – enons

                     ≥ 940 g/kg

                     2011. gada 1. augusts

                     2021. gada 31. jūlijs

                     A   DAĻA
                     Var atļaut lietot tikai kā herbicīdu rīsiem.
                     B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par profoksidimu, un jo īpaši tā I un II papildinājumu, ko 2011. gada 28. janvārī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstīm īpaša uzmanība jāpievērš šādiem aspektiem:

                                 —

                                 gruntsūdens aizsardzībai gadījumos, kad aktīvo vielu lieto apgabalos ar piesārņojumjutīgiem augsnes un/vai klimatiskajiem apstākļiem,

                                 —

                                 ilgtermiņa riskam organismiem, kas nav apstrādes mērķis.

                           Atļaujas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par aktīvo vielu identitāti un to specifikācijas ir sniegtas pārskata ziņojumā.